Plaaslike ontwerpe op Cannes se rooi tapyt | SARIE
Tarina Patel FOTO: Philippe Trannoy Verwante Artikels
Plaaslike ontwerpe op Cannes se rooi tapyt
Plaaslike ontwerpe op Cannes se rooi tapyt	deur SARIE.com-span
SA ontwerper Hendrik Vermeulen maak internasionaal groot naam. Nie net was sy couture-ontwerpe ’n groot sukses by die New Yorkse Modeweek nie, twee van sy ontwerpe het gisteraand by die Cannes-rolprentfees in Frankryk op die rooi tapyt verskyn.
Die Bollywood-aktrise en regisseur Tarina Patel het gestraal in twee van Hendrik se ontwerpe.
Tarina, wat ook haar lyf model hou, is afgeneem by amfAR (’n liefdadigheidsorganisasie van die rolprentbedryf wat vigs-navorsing ondersteun) se gala in Cannes ná afloop van die gewilde Cannes-filmfees.
#jentarinacannes #cannes @hendrikvermeulen #redcarpet @jensu1 #filmfestival
A photo posted by Tarina (@tarinapatel) on May 21, 2015 at 9:38am PDT
Die tweede uitrusting (die pers, blou en groen rok – hier nog in wording) het sy gedra na die luukse juwelier Chopard se gesogte Secret Party.
FOTO: Hendrik Vermeulen
Tarina het verlede maand ook een van Hendrik se ontwerpe by die Bokeh-filmfees in Kaapstad gedra.
@bokehfashionfilmfestival @hendrikveulen talent meets beauty
A photo posted by Tarina (@tarinapatel) on Mar 27, 2015 at 3:29pm PDT
Lees nou Agter die skerms by kykNET se nuwe advertensie-veldtog
FOTO-ALBUM: Rokke by die amfAR-gala